Viljandi Pauluse kogudus

EELK Viljandi Pauluse Kogudus on luterlik kogudus Viljandis.
Kogudus kuulub Viljandi praostkonda. 

Koguduse õpetaja on Marek Roots, organistid Anu Röömel ja Tuuliki Jürjo. Segakoori juhatab Külli Salumäe. Juhatuse esimees on Kalle Lillemets. 

Jumalateenistused on igal pühapäeval algusega kell 10.00 ja keskpäevapalvused kolmapäeviti algusega kell 12.00 Viljandi Pauluse kirikus. 
Kirik ja kantselei on avatud teisipäevast reedeni kell 10–15.

 Ajalugu 
1860. aastal kinnitati kohaliku vaimuliku Valentin von Holsti initsiatiivil koostatud kava Viljandi luterliku koguduse lahutamiseks Viljandi linna- ja Viljandi maakoguduseks (Viljandi Pauluse kogudus). Linnakogudusele sai Jaani kirik.

Viljandi Pauluse kiriku abikirik oli Kõpu Peetri kirik.

Viljandi mõisnik ja Liivimaa maanõunik parun August Paul Adolph von Ungern-Sternberg eraldas oma maadest krundi Viljandisse maakoguduse kiriku ehitamiseks. Lisaks Jaani kirikule, mida nimetati saksa kirikuks, ehitati linna uus, Pauluse kirik, mida nimetati maakoguduseks. Jaani kirik jäi linna kaupmeestele ja käsitöölistele, Pauluse kirikusse hakkasid käima eestlased ja piirkonna aadlikud.

 Viljandi Pauluse koguduse õpetajaid 
 1861–1875 Ferdinand Dietrich Nicolai Hörschelmann
 1876–1909 August Jakob Westrèn-Doll, 1884–1898 ka Viljandi praostkonna praost
 1910–1939 Jaan Lattik
 1939–1940 Richard Koolmeister
 1940 Leopold Raudkepp õpetaja kt
 1940–1949 Julius Keller
 1949–1967 Alfred Tooming, ka Viljandi praostkonna praost
 1967–1978 Martin Terasmaa, ka Viljandi praostkonna praost
 1978–1990 Jaak Salumäe
 1991–2011 Mart Salumäe
 2011–2023 Allan Praats
 7.11.2023–31.05.2024 Marko Tiitus, hooldajaõpetaja 
 01.06.2024– Marek Roots

 Vaata ka 
Viljandi Jaani kogudus
vt.:Viljandi Pauluse koguduse vaimulikud

Kategooria:EELK Viljandi praostkond
Kategooria:Viljandi
Kategooria:Eesti Evangeelse Luterliku Kiriku kogudused
Kategooria:Viljandi kihelkond